**“Baxtiyor-Shahboz” хусусий корхонасининг қурилиши тугалланган   
алоқа объектларини фойдаланишга қабул қилиш комиссияси   
таркибида иштирок этиш тўғрисида**

“Baxtiyor-Shahboz” хусусийкорхонасининг(кейинги ўринларда – Корхона) 2020 йил 26 августдаги 124-сон хатига мувофиқ, қурилиши тугалланган алоқа объектларини фойдаланишга қабул қилишда Корхона тармоғида қурилаётган алоқа объектининг ҳужжатларини ўрганиш ҳамда Ахборотлаштириш ва телекоммуникациялар соҳасида назорат бўйича давлат инспекцияси (кейинги ўринларда–Ўзкомназорат) мутахассисларининг қабул қилиш комиссиясида иштирок этишини таъминлаш **мақсадида**:

1. Жиззах вилояти ҳудудий инспекцияси бошлиғи О.Добилов:

– Корхонанинг 2020 йил 17 сентябрдаги 31-сон буйруғига асосан қурилиши тугалланган алоқа объектини фойдаланишга қабул қилиш комиссияси таркибида иштирок этиш учун мутахассис ажратсин;

– қурилиши тугалланган алоқа объектини кўрикдан ўтказиш далолатномасини расмийлаштирсин;

– ўрганиш жараёнида аниқланган камчиликларни бартараф этиш тўғрисида Корхонага хулоса берсин ва амалга оширилган ишлар тўғрисида Телерадиоэшиттириш бўлимига маълумот тақдим этиб борсин;

– алоқа объектини амалдаги норматив ҳужжатлар ва Ўзкомназоратнинг   
2019 йил 18 мартдаги 39-сон буйруғи билан амалга киритилган “Қурилиши тугалланган телекоммуникация объектларининг ҳужжатларини кўриб чиқиш   
ва Комиссия таркибида иштирок этиш тўғрисидаги Регламент” (кейинги ўринларда – Регламент) талабларига мувофиқ қабул қилинсин.

2. Телерадиоэшиттириш бўлими в.в.б. С.Соибназаров:

– олинган маълумот ва ахборотларни доимий равишда таҳлил этиб борилишини таъминласин;

– алоқа объектини амалдаги норматив ҳужжатлар ва Регламент талабларига мувофиқ қабул қилинишини назоратга олсин;

– **2020 йил 23 ноябрга** қадар объектни фойдаланишга қабул қилиш натижалари тўғрисида Ўзкомназорат бошлиғи ўринбосарларига маълумот тақдим этилиши таъминлансин.

3. Мазкур фармойишнинг бажарилишини назорат қилиш бошлиқ ўринбосари О.Холмухамедов зиммасига юклатилсин.

**Бошлиқнинг биринчи ўринбосари Д. Рустамов**

**Тайёрлади:**

Телерадиоэшиттириш   
бўлими етакчи мутахассиси У. Махмудов

**Келишилди:**

Бошлиқ ўринбосари О. Холмухамедов

Юридик бўлими етакчи юрисконсульти Н. Темиров